google/wiki40b huggingface dataset:
हेमचन्द्र विक्रमादित्य

सम्राट हेमचंद्र विक्रमादित्य  या केवल हेमू (१५०१-१५५६) एक हिन्दू राजा था, जिसने मध्यकाल में १६वीं शताब्दी में भारत पर राज किया था। यह भारतीय इतिहास का एक महत्त्वपूर्ण समय रहा जब मुगल एवं अफगान वंश, दोनों ही दिल्ली में राज्य के लिये तत्पर थे। कई इतिहसकारों ने हेमू को 'भारत का नैपोलियन' कहा है।

परिचय

राजा विक्रमाजीत हेमू का जन्म मेवात स्थित रिवाड़ी के एक अति सामान्य जाट परिवार में हुआ था। अपने वैयक्तिक गुणों तथा कार्यकुशलता के कारण यह सूर सम्राट् आदिलशाह के दरबार का प्रधान मंत्री बन गया था। यह राज्य कार्यो का संचालन बड़े योग्यता पूर्वक करता था। आदिलशाह स्वयं अयोग्य था और अपने कार्यों का भार वह हेमू पर डाले रहता था।
जिस समय हुमायूँ की मृत्यु हुई उस समय आदिलशाह मिर्जापुर के पास चुनार में रह रहा था। हुमायूँ की मृत्यु का समाचार सुनकर हेमू अपने स्वामी की ओर से युद्ध करने के लिए दिल्ली की ओर चल पड़ा। वह ग्वालियर होता हुआ आगे बढ़ा और उसने आगरा तथा दिल्ली पर अपना अधिकार जमा लिया। तरदीबेग खाँ दिल्ली की सुरक्षा के लिए नियुक्त किया गया था। हेमू ने बेग को हरा दिया और वह दिल्ली छोड़कर भाग गया।
इस विजय से हेमू के पास काफी धन, लगभग 1500 हाथी तथा एक विशाल सेना एकत्र हो गई थी। उसने अफगान सेना की कुछ टुकड़ियों को प्रचुर धन देकर अपनी ओर कर लिया। तत्पश्चात्‌ उसने प्राचीन काल के अनेक प्रसिद्ध हिंदू राजाओं की उपाधि धारण की और अंत में सर्वोच्च 'राजा विक्रमादित्य' अथवा विक्रमाजीत की उपाधि प्राप्त की। इसके बाद वह अकबर तथा बैरम खाँ से लड़ने के लिए पानीपत के ऐतिहासिक युद्धक्षेत्र में जा डटा। 5 नवम्बर 1556 को युद्ध प्रारंभ हुआ। इतिहास में यह युद्ध पानीपत के दूसरे युद्ध के नाम से प्रसिद्ध है। हेमू की सेना संख्या में अधिक थी तथा उसका तोपखाना भी अच्छा था किंतु एक तीर उसकी आँख में लग जाने से वह बेहोश हो गया। इसपर उसकी सेना तितर-बितर हो गई। हेमू को पकड़कर अकबर के सम्मुख लाया गया और बैरम खाँ के आदेश से मार डाला गया।
शहर के कतोपुर स्थित साधारण पूरणदास जाट के परिवार में जन्मे अंतिम हिंदू सम्राट होने का गौरव प्राप्त करने वाले राजा हेमचंद विक्रमादित्य 7 अक्टूबर 1556 को मुगलों को हराकर दिल्ली की गद्दी पर आसीन हुए थे। हेमू को लेकर लगातार शोध कर रही हेमचंद्र विक्रमादित्य फांउडेशन के मुताबिक भारतीय मध्यकालीन इतिहास में पृथ्वीराज चौहान की सन् 1192 में हार के पश्चात भारतीय संस्कृति और राष्ट्रीयता को व्यापक आघात लगा बल्कि स्थानीय लोगों में हमलावरों का मुकाबला करने की इच्छा शक्ति भी कमजोर हो गई थी। 16 वीं सदी के प्रांरभ में बाबर के हमलों से त्रस्त अपने मंदिरों व सांस्कृतिक स्तंभों को ध्वस्त होते देख जनता बैचेन व मजबूर हालात में थी।
तारिक़ मसूद

तारिक़ मसूद (बांग्ला: তারেক মাসুদ; ६ दिसम्बर १९५६ – १३ अगस्त २०११) एक बांग्लादेशी फ़िल्म निर्देशक थे। १३ अगस्त २०११ को एक सड़क दुर्घटना में उनका निधन हो गया।
शिलाजीत

शिलाजीत एक गाढ़ा, लसलसेदार पदार्थ है जो हिमालय, गिलगिट बाल्टिस्तान, अल्ताई तथा काकेसस के पर्वतों में कभी-कभी पाया जाता है। इसका रंग सफेद से लेकर गाढ़ा भूरा के बीच कुछ भी हो सकता है (अधिकांशतः गाढ़ा भूरा होता है।) आयुर्वेद ने शिलाजीत की बहुत प्रशंसा की है जहाँ इसे बलपुष्टिकारक, ओजवर्द्धक, दौर्बल्यनाशक एवं धातु पौष्टिक अधिकांश नुस्खों में शिलाजीत के प्रयोग किये जाते है।

शिलाजीत के भौतिक व रसायनिक गुण

शिलाजीत के गुण-धर्मः शिलाजीत कड़वा, कसैला, उष्ण, वीर्य शोषण तथा छेदन करने वाला होता है। शिलाजीत देखने में तारकोल के समान काला और गाढ़ा पदार्थ होता है जो सूखने पर चमकीला हो जाता है। यह जल में घुलनशील है, किंतु एल्कोहोल क्लोरोफॉर्म तथा ईथर में नहीं घुलता।

शिलाजीत से बनी अन्य औषधियां

शुद्ध शिलाजीत निरंतर सेवन करने से शरीर पुष्ट तथा स्वास्थ्य बढ़िया रहता है। आयुर्वेद में ऐसे कई योग हैं, जिनमें शुद्ध शिलाजीत होती है जैसे सूर्यतापी शुद्ध शिलाजीत बलपुष्टिदायक है, शिलाजत्वादि वटी अम्बरयुक्त मधुमेह और शुक्रमेह नाशक है, शिलाजतु वटी आयुवर्द्धक है, वीर्यशोधन वटी स्वप्नदोष और धातु क्षीणता नाशक है, चंद्रप्रभावटी विशेष नं. 1 मूत्र विकार और स्वप्नदोष नाशक है, प्रमेहगज केसरी मधुमेह नाशक है, आरोग्य वर्द्धिनी वटी विशेष नं. 1 उदर विकार नाशक है और ब्राह्मी वटी मस्तिष्क को बल देने वाली और स्मरण शक्तिवर्द्धक है। शिलाजीतयुक्त से सभी औषधियां बनी बनाई औषधि विक्रेता की दुकान पर इन्हीं नामों से मिलती है।
रानी कर्णवती

रानी कर्णावती या कर्मवती (मृत्यु 8 मार्च 1535), बूूंदी के शासक हाड़ा नरबध्दु की पुत्री थीं | इनका विवाह मेेेवाड़ के राणा सांगा केे साथ सम्पन्न हुआ था |
अल्प काल के लिये बूँदी की शासिका भी रहीं। वे राणा विक्रमादित्य और राणा उदय सिंह की माँ थीं और महाराणा प्रताप की दादी थीं। 
इनके द्वारा मेवाड़ का दूसरा जौहर 8 मार्च, 1535 में कर लिया गया |
फर्मी अन्योन्यक्रिया

फर्मी नियतांक

यहाँ g दुर्बल अन्योन्य क्रिया का संयुग्मन नियतांक और mW W बोसॉन का द्रव्यमान है जो क्षय का माध्यम है।
मानक मॉडल में फर्मी नियतांक हिग्स प्रक्रिया से निम्न प्रकार सम्बंधित है
अब्दुर राब नष्तर

सरदार अब्दुर राब नष्तर (13 जून 18 99 - 14 फरवरी 1958; पश्तो: सरदार अब्द अल-रब्बानी) एक मुस्लिम लीग स्ट्रावार्ट, एक पाकिस्तान आंदोलन कार्यकर्ता और बाद में एक पाकिस्तानी राजनेता पर था।

शिक्षा

निशतर के पूर्वजों मूल रूप से झोब के एक प्रमुख काकर पश्तुन परिवार से थे और ब्रिटिश भारत के पेशावर में बस गए थे। उन्होंने अपनी प्रारंभिक शिक्षा एक ईसाई मिशन स्कूल में और बाद में बॉम्बे में सनथन धर्म हाई स्कूल, (अब भारत में 'मुंबई') पूरी की। उन्होंने अंततः पेशावर में एडवर्डस कॉलेज से स्नातक की उपाधि प्राप्त की और बाद में पंजाब विश्वविद्यालय, लाहौर से कला स्नातक की उपाधि पूरी की। बाद में वह अलीगढ़ गए और 1925 में अलीगढ़ मुस्लिम विश्वविद्यालय से सम्मान के साथ एलएलबी डिग्री प्राप्त की।

राजनीतिक कैरियर

गहरे धार्मिक दृढ़ विश्वास के एक व्यक्ति, इस्लामी रहस्यवाद में भी गहरी दिलचस्पी थी, एक तथ्य जो शायद अपने सहयोगी मौलाना अली के प्रभाव को दर्शाता है। सरदार अब्दुर रब निशतर 1927-31 भारतीय नेशनल कांग्रेस के सदस्य बने रहे, 1929 से 1938 तक क्रमशः पेशावर नगर समिति के नगर आयुक्त चुने गए, अखिल भारतीय मुस्लिम लीग में शामिल हो गए, पाकिस्तान के संस्थापक मुहम्मद अली जिन्ना के एक विश्वासी बने। 1932 से 1936 तक, निशतर अखिल भारतीय मुस्लिम लीग (एआईएमएल) परिषद, सदस्य एनडब्ल्यूएफपी (नॉर्थवेस्ट फ्रंटियर प्रांत) विधायी विधानसभा 1937 से 1945 के सदस्य थे, वित्त मंत्री एनडब्ल्यूएफपी 1943-45, सदस्य एआईएमएल कार्यकारिणी समिति, 1944-47, का प्रतिनिधित्व किया 1945 में सिमला सम्मेलन में अखिल भारतीय मुस्लिम लीग। 1946 में एक प्रतिद्वंद्वी राजनीतिक नेता अब्दुल कय्याम खान के राजनीतिक हस्तक्षेप के माध्यम से अब्दुर रब निशतर को प्रांतीय राजनीति से हटा दिया गया था। आखिरी नाम भारतीय राष्ट्रीय कांग्रेस पार्टी का बहिष्कार था, जिसने उस राजनीतिक दल को अपने बहिष्कार के बाद जोरदार विरोध किया,विशेष रूप से वह भारत संघ के खिलाफ था और पाकिस्तान के स्वतंत्र डोमिनियन के निर्माण के लिए काम कर रहा था
भालू

व्यवहार

भालू झुण्ड के बजाय अकेला रहना पसंद करते हैं। केवल बच्चे जनने के लिए नर और मादा साथ करते हैं और फिर अलग हो जाते हैं। बच्चों के पैदा होने के बाद, ये छोटे भालू कुछ समय के लिए अपनी माँ का साथ रखते हैं। भालू ज़्यादातर दिन के समय ही सक्रिय होते हैं, हालाँकि कभी-कभी रात को भी घूमते हुए या खाना ढूंढते हुए पाए जा सकते हैं। इनकी सूंघने की शक्ति बहुत तीव्र होती है। देखने में भारी-भरकम लगने के बावजूद भालू तेज़ी से दौड़ सकते हैं और इनमें पेड़ों पर चढ़ने और पानी में तैरने की भी अच्छी क्षमता होती है। ये अक्सर ग़ुफ़ाओं या ज़मीन में बड़े गड्ढों में अपना घर बनाते हैं। भालू की कुछ जातियाँ शीतनिष्क्रियता (सर्दियों के मौसम को सो कर गुज़ारना) प्रदर्शित करती हैं।

अन्य भाषाओं में

संस्कृत में भालू को "ऋक्ष" कहते हैं, जिस से "रीछ" शब्द उत्पन्न हुआ है। अंग्रेज़ी में भालू को "बेयर" (bear) कहते हैं। फ़ारसी में भालू के लिए "ख़ुर्स" (خرس‎) शब्द है, जिसमें 'ख़' का उच्चारण ध्यान देने योग्य है। यूनानी में इसके लिए "आर्क्तोस" (ἄρκτος) शब्द है और लातिनी में "उर्सुस" (ursus)। ध्यान दीजिये कि रीछ, ऋक्ष, ख़ुर्स, आर्क्तोस और उर्सुस सभी आदिम-हिन्द-यूरोपीय भाषा के "ह्ऋत्कोस" (h₂ŕ̥tḱos) शब्द से उत्पन्न हुए मिलते-जुलते सजातीय शब्द हैं।
ए०एफ०पी०

यह फ्रांस की एक प्रमुख समाचार संस्था है।
बेरियम हाईड्रॉक्साइड

बेरियम हाईड्रॉक्साइड एक अकार्बनिक यौगिक है।
गीति रामायण

गीति रामायण असमिया भाषा का प्रसिद्ध रामकाव्य जिसकी रचना दुर्गाधर कायस्थ ने की है। इसकी विशेषता यह है कि इसमें राम और सीता दैवी न होकर पूर्णत: मानवीय हैं। मनुष्य के सामान्य विचार और विकार दोनों को कवि ने उनमें देखा है, इस कारण यह काफी लोकप्रिय हुआ है। इस रामायण को ओझापाली गीत परंपरा में लोग गाते हैं। इसमें एक प्रमुख गायक मुख्य कथागीत गाता है और शेष लोग पिछले पद को दुहराते हैं। असम में यह गान पद्धति विशेष प्रचलित है।
२३९१ ईसा पूर्व

२३९१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २३९१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
दाढ़ी

विभिन्न प्रकार की दाढ़ियाँ

विभिन्न प्रकार की दाढ़ियों में से कुछ नीचे दर्शाई गयी हैं:-
नोकिया

इतिहास

नोकिया की स्थापना सन् १८६५ को दक्षिण-पश्चिमी फिनलैंड के ताम्पेरे शहर के तम्मेर्कोसकी रैपिड्स के तट पर फ्रेडरिक इदेस्तम के द्बारा एक लकड़ी-लुगदी मिल के रूप में हुई। यह कंपनी बाद में नोकिंविरता नदी के पास टाऊन ऑफ़ नोकिया में स्थानांतरित हो गयी। "नोकिया" नाम इसी नदी के नाम पर पड़ा है।
फिनिक्स रबड़ वर्क्स, जिसकी स्थापना बीसवी सदी के आरम्भ मनी हुई, सबसे पहले नोकिया ब्रांड का इस्तेमाल किया|नोकिया ने १९६० के दशक के बाद से व्यापारिक और सैन्य मोबाइल रेडियो संचार प्रौद्योगिकी का निर्माण करना प्रारम्भ कर दिया। नोकिया ने १९७१ में सलोरा के साथ मिलकर फोन का निर्माण किया।
नोकिया १४ सालो से विश्व की सबसे बड़ी मोबाइल निर्माता थी पर २७ अप्रैल को सेमसंग ने नोकिया की स्थति गिरा दी और स्वयं पहले स्थान पर आ गयी।
तन्वीर मुकम्मल

बांग्लादेशी फ़िल्म निर्देशक
विष्णु सहस्रनाम

विष्णु सहस्रनाम भगवान विष्णु के हजार नामों से युक्त एक प्रमुख स्तोत्र है। यह हिन्दू धर्म में सबसे पवित्र तथा प्रचलित स्तोत्रों में से एक है। महाभारत में उपलब्ध विष्णु सहस्रनाम इसका सबसे लोकप्रिय संस्करण है। पद्म पुराण व मत्स्य पुराण में इसका एक और संस्करण उपलब्ध है। प्रत्येक नाम विष्णु के अनगिनत गुणों में से कुछ गुणों को सूचित करता है। कई हिंदु परिवारों मे पूजन के समय इसका पठन करते है। इसके सुनने या पठन से मनुष्य की मनोकामनाएँ पूर्ण होने की मान्यता है।
अनुशासनपर्व (महाभारत) के १४९ वें अध्याय के अनुसार, कुरुक्षेत्र मे बाणों की शय्या पर लेटे पितामह भीष्म ने युधिष्ठिर को इसका उपदेश दिया था।

उत्पत्ति

कुरुक्षेत्र युद्ध मे हुई विनाश देख धर्मराज युधिष्ठिर विचलित हुए। बाणों की शय्या पर लेटे भीष्म भी अपने प्राण त्यागने की प्रतीक्षा करते थे। समय उचित पाकर भगवान वेदव्यास और श्रीकृष्ण ने युधिष्ठिर को समाकालीन सर्वोच्च ज्ञानी भीष्म से धर्म व नीति के विषय मे उपदेश लेने की प्रेरणा दी। अपने सभी भाई समेत कृष्ण को साथ लिए युधिष्ठिर पितामह भीष्म के पास पहुँच कर उनका नमन किया और धर्म व नीति के विषय मे विचार करते किए प्रश्न व भीष्म का विवरण सहित उत्तर ही यह सहस्रनाम स्तोत्र है।

स्तोत्रभाग

इस स्तोत्र के तीन प्रमुख भागों को निम्न भागों मे दिया गया है।

फलश्रुति

इस भाग मे सहस्रनाम के सुनने अथवा पठन से प्राप्त होने के लाभ का विवरण दिया गया है।
मातृवंश समूह ऍल५

मनुष्यों की आनुवंशिकी (यानि जॅनॅटिक्स) में मातृवंश समूह ऍल५ या माइटोकांड्रिया-डी॰एन॰ए॰ हैपलोग्रुप L5 एक मातृवंश समूह है। इस मातृवंश समूह के सदस्य स्त्रियों और पुरुषों की तादाद ज़्यादा नहीं है, लेकिन वे पूर्वी और मध्य अफ़्रीका के कुछ समुदायों में मिलते हैं। पिग्मी जनजाति की अम्बूटी शाखा के १५% लोग इसके वंशज हैं और तंज़ानिया के संदावे समुदाय के में भी कम तादाद में इसके वंशज मिलते हैं। अफ़्रीका से बाहर बहुत कम तादाद में इसके वंशज साउदी अरब में भी पाए गए हैं। वैज्ञानिकों के मुताबिक़ जिस स्त्री से इस मातृवंश की शुरुआत हुई वह पूर्वी अफ़्रीका में आज से लगभग ११४,२०० से १२६,२०० साल पहले रहती थी।

अन्य भाषाओँ में

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।
आईसीसी चैम्पियंस ट्रॉफ़ी 2009

आईसीसी चैम्पियंस ट्रॉफ़ी 2009, क्रिकेट की विश्व-स्तरीय प्रतियोगिता है। यह दक्षिण अफ्रीका मे 22 सितंबर से 5 अक्टूबर 2009 मे आयोजित की जा रही है। यह आईसीसी चैंपीयन्स ट्राफी श्रृंखला की छठ्वी प्रतीयोगिता है।
जोगन (1950 फ़िल्म)

जोगन १९५० में बनी हिन्दी भाषा की एक फिल्म है। इसमें अन्य साथी कलाकारोंं  के साथ हिंदी [दिलीप कुमार]] एवं [नरगिस] ने भूमिका निभाई थी। [ राजेंद्र कुमार] की  पर्दे पर पहली बार इसी फ़िल्म में नज़र आये। 1950  में बनी इस फ़िल्म के निर्देशक [केदार शर्मा] थे , एवं संगीत [बुलो सी रानी] ने दिया। [गीता दत्त] की मधुर आवाज़ में गाये गये [मीरा] के भजन "घूंघट के पट खोल" ,"  मेरे तो गिरिधर गोपाल" ,  मत जा जोगी " एवं [तलत महमूद] का गाया गीत "  सुंदरता के सभी शिकारी" बहुत हिट रहे।
   जोगन एक भावना प्रधान फ़िल्म है, जो त्याग तपस्या और प्रेम का संदेश देती है।

बाहरी स्रोत

जोगन (1950 फ़िल्म)  इंटरनेट मूवी डेटाबेस पर
निर्वात बम

निर्वात बम (Vacuum Bomb) रूस द्वारा विकसित एक नयी संकल्पना पर आधारित विस्फोटक हथियार है। यह शक्तिशाली बम परमाणु हथियारों के विपरीत पर्यावरण के लिए कोई खतरा पैदा नहीं करता। यह बम वातावरण में मौजूद वायु को ही विस्फोटक ईंधन के तौर पर इस्तेमाल कर सकता है। इसे विमान से गिराने के साथ जमीन से भी छोड़ा जा सकता है। एक निर्धारित ऊँचाई तक ले जाने के बाद इस बम के ईंधन को बादलों पर आक्सीजन के साथ मिश्रित कर फैला दिया जाता है। इसके बाद इन बादलों में विस्फोट कराते ही इसके संपर्क में आने वाली चीजें या इमारतें नेस्तनाबूद हो जाती है। वायु में विस्फोटित किए जाने वाले इस निर्वात बम की शक्ति परमाणु हथियारों के बराबर बतायी जा रही है।
इसमें नैनोटेक्नालोजी प्रयुक्त की गयी है। इसके प्रयोग से रेडिएशन का खतरा पैदा नहीं होगा।
ग्रेनाइट

उद्भव

ग्रैनाइट के उद्भव के संबंध में वैज्ञानिक एकमत नहीं हैं। कुछ वैज्ञानिकों का मत है कि इसका उद्भव, द्रव पत्थरों या मैग्मा (Magma) के धीरे-धीरे ठंढा होकर ठोस बनने से हुआ है। इनमें से कुछ इसका निर्माण ग्रैनाइट मैग्मा से और कुछ बैसाल्टीय मैग्मा से मानते हैं। कुछ वैज्ञानिकों का यह विचार है कि पूर्वस्थित शिलाओं के ग्रैनाइट बनाने वाले निर्गमों (emanations) की प्रवरण (selective) क्रिया से, अथवा ग्रैनाइट बनानेवाले अभिकर्मकांे द्वारा, जिनको सेडेरहोम (Sederholmn) ने आयकरी नाम दिया है, ग्रैनाइट बने हैं।
२२३५ ईसा पूर्व

२२३५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २२३५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
विश्वविद्यालय महारानी महाविद्यालय

विश्वविद्यालय महारानी महाविद्यालय भारतीय राज्य राजस्थान में महिलाओं के लिए अग्रणी महाविद्यालय है। यह जयपुर में स्थित है। इसकी स्थापना १९४४ में हुई। वर्तमान में राजस्थान विश्वविद्यालय के छः घटक महाविद्यालयों में से एक है। महारानी महाविद्यालय वर्ष १९६२ में राजस्थान विश्वविद्यालय की घटक महाविद्यालय के रूप में जुड़ी।
नेपाल प्रहरी

वि सं २०१२ में स्थापीत नेपाल प्रहरी नेपालका सिभिल प्रहरी फोर्स है इस में अभि ६० हजार से अधिक जनसक्ती है।
,
अमरूशतकम्

अमरूशतकम् संस्कृत का एक गीतिकाव्य है। इसके रचयिता अमरु या अमरूक हैं। इसका रचना काल नवीं शती माना जाता है। इसमें १०० श्लोक हैं जो अत्यन्त शृंगारपूर्ण एवं मनोरम हैं।

परिचय

नाम से यह शतक है, परंतु इसके पद्यों की संख्या एक सौ से कहीं अधिक है। सूक्तिसंग्रहों में अमरूक के नाम से निर्दिष्ट पद्यों को मिलाकर समस्त श्लोकों की संख्या 163 है। इस शतक की प्रसिद्धि का कुछ परिचय इसकी विपुल टीकाओं से लग सकता है। इसके ऊपर दस व्याख्याओं की रचना विभिन्न शताब्दियों में की गई जिनमें अर्जुन वर्मदेव (13वीं सदी का पूर्वार्ध) की 'रसिक संजीवनी' अपनी विद्वत्ता तथा मार्मिकता के लिए प्रसिद्ध है। आनंदवर्धन की सम्मति में अमरूक के मुक्तक इतने सरस तथा भावपूर्ण हैं कि अल्पकाय होने पर भी वे प्रबंधकाव्य की समता रखते हैं। संस्कृत के आलंकारिकों ने ध्वनिकाव्य के उदाहरण के लिए इसके बहुत से पद्य उद्धृत कर इनकी साहित्यिक सुषमा का परिचय दिया है।
अमरूक शब्दकवि नहीं हैं, प्रत्युत रसकवि हैं जिनका मुख्य लक्ष्य काव्य में रस का प्रचुर उन्मेष है। अमरूशतक के पद्य शृंगार रस से पूर्ण हैं तथा प्रेम के जीते जागते चटकीले चित्र खींचने में विशेष समर्थ हैं। प्रेमी और प्रेमिकाओं की विभिन्न अवस्थाओं में विद्यमान शृंगारी मनोवृत्तियों का अतीव सूक्ष्म और मनोवैज्ञानिक विश्लेषण इन सरस श्लोकों की प्रधान विशिष्टता है। कहीं पति को परदेश जाने की तैयारी करते देखकर कामिनी की हृदयविह्वलता का चित्र है, तो कहीं पति के आगमन का समाचार सुनकर सुंदरी की हर्ष से छलकती हुई ऑखों और विकसित स्मित का रुचिक चित्रण हैं। हिंदी के महाकवि बिहारी तथा पद्माकर ने अमरूक के अनेक पद्यों का सरस अनुवाद प्रस्तुत किया है।
दुश्मनी (1995 फ़िल्म)

दुश्मनी: एक हिंसक प्रेम कहानी  1995 की भारतीय बॉलीवुड फिल्म है जिसका निर्देशन बंटी सूरमा ने किया है तथा इसमें सनी देओल, जैकी श्रॉफ, मनीषा कोइराला और दीप्ति नवल में प्रमुख अभिनय भूमिका निभाई है।
सुमेध मुदगलकर

व्यक्तिगत जीवन

सुमेध मुदगलकर का जन्म 2 नवंबर 1996 को हुआ था।  उनका जन्म पुणे में हुआ था और वह अपने करियर को आगे बढ़ाने के लिए मुंबई में रहते हैं।

नृत्य

मुदगलकर ने कभी औपचारिक प्रशिक्षण नहीं लिया।  उन्होंने इंटरनेट पर प्रदर्शन देखकर नृत्य सीखा है।  उन्होंने 2012 में एक मराठी रियलिटी शो डांस महाराष्ट्र डांस पर अपनी शुरुआत की।  वह 2013 में डांस इंडिया डांस सीजन 4 में दिखाई दिए जहां वह फाइनल में पहुंचे।  उन्हें श्रुति मर्चेंट द्वारा 'बीटिंग' का खिताब भी मिला।

व्यवसाय

मुदगलकर ने अपने अभिनय की शुरुआत चैनल वी के दिल दोस्ती डांस से की , जो कि एक नृत्य आधारित युवा शो है, जिसमें उन्होंने राघव उर्फ राघवेंद्र प्रताप की भूमिका निभाई।  तब उन्हें भारतीय ऐतिहासिक नाटक चक्रवर्ती अशोक सम्राट में युवराज सुशीम की नकारात्मक भूमिका को चित्रित करने के लिए जाना गया।   मुदगलकर ने 2016 में फिल्म वेंटिलेटर में करण के रूप में एक कैमियो के साथ मराठी फिल्म उद्योग में कदम रखा।  इसके बाद वह मांझा में दिखाई दिए जो मुख्य अभिनेता के रूप में उनकी पहली फिल्म थी।  उन्होंने विक्की नाम के एक मनोरोगी की भूमिका निभाई।   2018 में, सुमेध ने बकेट लिस्ट में सलिल की भूमिका निभाई।   2018 में, सुमेध स्वस्तिक पिक्चर के मैग्नम ओपस राधा कृष्ण में भगवान कृष्ण की भूमिका निभा रहे हैं जो 1 अक्टूबर को स्टार भारत पर शुरू हुआ था।  हाल ही में उन्होंने संस्कृती बालगुडे के साथ बेखबर काशी तू नामक एक मराठी संगीत एल्बम में अभिनय किया ।

पुरस्कार एवं नामांकन

मांझा में उनकी भूमिका के लिए उन्हें महाराष्ट्र के पसंदीदा कॉन अवार्ड्स 2017 में पसंदीदा डेब्यू अभिनेता की श्रेणी में नामित किया गया था।  उन्होंने रेडियो सिटी सिने अवार्ड्स में तीन पुरस्कार जीते - सर्वश्रेष्ठ अभिनेता, सर्वश्रेष्ठ पुरुष पदार्पण और मांझा के लिए सर्वश्रेष्ठ खलनायक।  सुमेध को संस्कृती कलादर्पण पुरस्कार 2018 में फिल्म मांझा के लिए सर्वश्रेष्ठ अभिनेता की श्रेणी में नामित किया गया था।  सुमेध को मराठी फिल्मफेयर अवार्ड्स 2018 में उनकी पहली फिल्म मांझा के लिए सर्वश्रेष्ठ अभिनेता की श्रेणी में नामित किया गया था।
मंडावर

इतिहास

मंडावर एक ऐतिहासिक ग्राम है जिसके प्रमाण यह अपने चारों ओर समेटे हुए हैं। वैसे तो मंडावर का इतिहास मुख्य रूप से मुगल काल से जाना जाता है। लेकिन इसका सीधा सम्बन्ध संत निगु॔ण जी से है। जिन्होने निगु॔ण पंथ की स्थापना की, संत निगु॔ण ने यही पर तप किया और समाधी ली, मंडावरकी तपोभूमि में निगु॔ण जी ने अपने प्रसिद दिव्य ग्रंथ अमर कथा की रचना की जिसके इकलोते कथा वाचक मंड़ावर के प्रसिद दिवगंत पंडित चंडिका प्रसाद वशिष्ट थे। इतिहास में पहला ज़िक्र मंडावर का मुगल काल के समय से माना जाता है, जब तत्कालीन मुगल बादशाह औरंगजेब ने राजस्थान की जयपुर रियासत पर किसी कारणवश आक्रमण के आदेश दे दिये, तब तत्कालीन जयपुर महाराज जयसिंह घबरा गये तब अपने राजपुरोहित की सलाह पर महाराज जयसिंह संत निगु॔ण जी की शरण में मंडावर आये निगु॔ण जी ने महाराज जयसिंह को निभ॔य होकर जयपुर जाने को कहा। संत निगु॔ण जी की कृपा से शाही सेना जो करीरी की घाटी [करोली] में ठहरी हुयी थी देवीय प्रकोप से आगे नहीं जा सकी, तब संत निगु॔ण जी की प्रसिद्दी सुनकर शाही सेना के मुख्य अधिकारी संत निगु॔ण जी की शरण में मंडावर आये संत निगु॔ण जी ने शाही सेना के मुख्य अधिकारी को जयपुर रियासत पर आक्रमण न करने के आदेश दिये एवं यह आदेश मुगल बादशाह औरंगजेब को कहने को कहा मुगल बादशाह औरंगजेब ने घबराकर जयपुर रियासत पर आक्रमण करने के आदेश वापस ले लिये। इस घटना के बाद रियासत के महाराज जयसिंह संत निगु॔ण जी का आभार प्रकट करने मंडावर आये उस समय मंडावर जयपुर रियासत का प्रमुख ग्राम होगया। ब्रिटीश काल में मंडावर खालसा ग्राम था। जब पूरा देश ब्रिटीश शासन के खिलाफ खड़ा था।
जीववैज्ञानिक जीवन चक्र

जीववैज्ञानिक जीवन चक्र (biological life cycle), या केवल जीवन चक्र (life cycle), उन बदलावों का क्रम है जिसमें कोई जीव निकलता है और अंततः अपनी आरम्भिक रूप व स्थिति में लौट जाता है। जीव जन्मता है और आयु के साथ विकसित होता है और फिर प्रजनन कर के अगली पीढ़ी को जन्म देता है। अलग-अलग जीववैज्ञानिक जातियों का जीवन चक्र भी भिन्न होता है। किसी में प्रजनन लैंगिक होता है और किसी में अलैंगिक।
भारतेन्दु विमल

भारतेन्दु विमल ब्रिटेन मे बसे भारतीय मूल के हिंदी लेखक है। उपन्यास `सोन मछली' के लेखक भारतेन्दु विमल बी.बी.सी. रेडियो से जुड़े हैं। कमलेश्वरजी ने इस उपन्यास को गटर गंगा की संज्ञा देते हुए इस उपन्यास की भूमिका में इसकी भूरि-भूरि प्रशंसा की है। भारतेन्दु विमल ग़ज़ल एवं कविता भी लिखते हैं। मुंबई के फिल्म जगत से जुड़े विमलजी को वर्ष 2003 के लिए अपने उपन्यास `सोन मछली' के लिए पद्मानंद साहित्य सम्मान प्राप्त हो चुका है। वे किसी भी गुटबाज़ी या वाद-विवाद का हिस्सा नहीं बनते और किसी शांत कोने में आराम से अपना काम करते रहते हैं। विमलजी ब्रिटेन भर के बहुत से कवि सम्मेलनों का कुशल संचालन भी कर चुके हैं।
सिल्वेस्टर बिल्ला

सिल्वेसटर बिल्ला ये वार्नर बन्धु का चरित्र है ये खलनायक जरूर है लेकिन बडा हास्यापद है अपनी योजनाओं मे कभी सफल नही होता है इसके साथ कभी कभी इसका बेटा भी होता है जिसके सामने ये अपनी होशयारी का बखान मारता है लेकिन होती इसकी दुर्गति ही है
ईद मुबारक

ईद मुबारक या ईद की बधाई (अरबी: عيد مبارك) ईद अल-अज़हा और ईद उल-फ़ित्र के त्यौहारों पर बधाई देने के लिए इस्तेमाल होने वाला शब्द है। यह पारंपरिक और सांस्कृतिक पद है। ईद का अर्थ है "उत्सव" और इस अवसर को संदर्भित करता है, और मुबारक का अर्थ "धन्य" है; उदाहरण के लिए, ईद की नमाज़ या प्रार्थना करने के बाद एक दुसरे को अभिनन्दन करने का तरीका। ईद अल-फ़ितर के दिन के अंत तक यह अभिवाद जारी रहता है और ईद अल-अज़हा के लिए और तीन दिन जारी रहता है।  कुछ राज्य यह बधाई का आदान-प्रदान एक सांस्कृतिक परंपरा है और किसी भी धार्मिक दायित्व का हिस्सा नहीं है। हालांकि, इसका उपयोग केवल दो मुस्लिम छुट्टियों के उत्सव के दौरान किया जाता है।

क्षेत्रीय विविधताएं

मुस्लिम दुनिया भर में ईद उल-अधा और ईद उल-फितर के लिए कई अन्य नमस्कार हैं। पैगंबर मुहम्मद के साथियों ने ईद उल-फितरः ताकिब्लाल्हु मिन्ह वाई मिंकम (जिसका अर्थ है "[मई] भगवान ने हमें और तुम [हमारे उपवास और कर्म] से स्वीकार करते हुए एक-दूसरे से कहा था")। मुस्लिम दुनिया भर में, ईद शुभकामनाएं में विविधताएं मौजूद हैं।

अरब दुनिया

अरबी के स्पीकर भी "कुल्थ मीमक बिखैर" जोड़ सकते हैं, जिसका अर्थ है आप हर साल ठीक हो"

बोस्निया और हर्जेगोविना

बोस्नियाई मुसलमान भी सामान्यतः "बजरराम शिरफ मुबारक ओलसुन" कहते हैं, प्रतिक्रिया "अल्लाह रजी ओलसुन" है। बोस्नियाई मुसलमानों द्वारा एक और आम ईद अभिवादन "बजरम बेर्दुला" है

फिलीपींस

फिलीपींस में, यह कानूनी अवकाश के रूप में मान्यता प्राप्त है, हालांकि ईद मुबारक के अभिवादन ने हाल ही में कर्षण प्राप्त किया है।

तुर्की

तुर्की में, जहां 'ईद मुबारक' आम नहीं है, इसके बजाय इसका अधिक तुर्किक समकक्ष, "बेयरेमिन्नीज़ कुत्लू ओलसुन" या "आयी बायरामलर" के साथ, "बायरामीनीज मुबारक ओलसुन" का पर्याय प्रयोग किया जाता है, जिसका अर्थ है "आपकी छुट्टियां धन्य हो सकती हैं "।

दक्षिण एशिया

भारत, पाकिस्तान और बांग्लादेश में, ईद मुबारक की इच्छा बहुत आम है और कई बार सलात अल ईद के बाद तीन बार गले लगाते हैं।

पाकिस्तान

पश्तो स्पीकर (मुख्य रूप से ख़्बेर पख्तुन्छ्वा प्रांत और पूर्वी अफगानिस्तान के पश्तून लोग) ईद को "आपका त्योहार धन्य हो सकता है" (اختر دی مبارک سه; अख्तर डी नेकमराग शा) का इस्तेमाल करते हैं। बलूचि स्पीकर (मुख्य रूप से बलूचिस्तान प्रांत से बलूचिस्तान के लोगों और ईरान के सिस्तान और बलूचिस्तान प्रांत) ईद का शुभकामनाएं भी "ईद अपनी ईद आशीषित हो" (عید تر مبارک با; अईद तारा मुबारक बीए) का इस्तेमाल करते हैं। ब्राहुइ स्पीकर भी ईद के अभिवादन "एक आशीर्वाद ईद" का प्रयोग कर सकते हैं (عید نے مبارک مارے; एआईडी ने मुबारक मारे)।
तीरनुमा बस्तियां

यह एक प्रमुख मानव बस्ति प्रतिरुप हैं जो प्रायः ग्रामीण क्षेत्रों मे देखा जाता हैं।
राक्षस विवाह

भविष्य पुराण में जगतपिता ब्रह्मा के अनुसार विवाह आठ प्रकार के होते हैं  राक्षस विवाह के विषय में परम पिता ब्रह्मा जी का कहना है कि यदि किसी कन्या को मारपीट करके, रोती चिल्लाती कन्या का अपहरण करके लाएं तो उसे "राक्षस विवाह" कहते हैं।
जय पाण्डेय